el el el el el el el el el el el el el el el el el el el el el el el el el el el el el el el el el el en el fr el el el el el el fr el fr it fr el fr fr it el fr it fr el oc it el el el el el fr el fr it el el el el el el el el el el el el el el el el el el el el el el el el el el el el pt en el el en el el el el el el el el el el el el el el el el el el el
Ο Ζοζέ Κάρλος Γκονσάλβες Ροντρίγκες (José Carlos Gonçalves Rodrigues, Λισαβόνα, 31 Αυγούστου 1988), περισσότερο γνωστός ως Ζέκα, είναι Ελληνοπορτογάλος[1] επαγγελματίας ποδοσφαιριστής που αγωνίζεται ως μέσος στην Κοπεγχάγη και την Εθνική Ελλάδος.
Ο Ζέκα με τη φανέλα του ΠΑΟ
31 Αυγούστου 1988 (1988-08-31) (34 ετών)
* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα και έχουν ανανεωθεί έως 31 Μαΐου 2019.
‡ Οι συμμετοχές και τα γκολ στις εθνικές ομάδες έχουν ανανεωθεί έως 31 Μαΐου 2019.
1.2 Βιτόρια ντε Σετούμπαλ
Άρχισε το άθλημα σε ηλικία 10 ετών από τις ακαδημίες της Κάσα Πία και στα 19 του προωθήθηκε στην α' ομάδα. Την πρώτη του χρονιά κατέκτησε το τοπικό πρωτάθλημα Λισαβόνας,[2] ενώ τη μεθεπόμενη το αντίστοιχο του 5ου ομίλου της Δ' κατηγορίας Πορτογαλίας και την άνοδο στη Γ'.[3]
Αμέσως έπειτα μετακινήθηκε στο υψηλότερο ποδοσφαιρικό επίπεδο της χώρας, συμφωνώντας με τη Βιτόρια ντε Σετούμπαλ. Κατά τη διάρκεια της μοναδικής του περιόδου με εκείνη πραγματοποίησε 26 συμμετοχές στο πρωτάθλημα, τις μισές ως βασικός και αγωνιζόμενος 1.603 λεπτά συνολικά,[4] με τον σύλλογο να εξασφαλίζει άνετα την παραμονή του από τη 12η θέση της τελικής κατάταξης.[5]
Στις 29 Ιουλίου 2011 και με τη Σετούμπαλ να εισπράττει 380 χιλιάδες ευρώ,[6] υπέγραψε συμβόλαιο 4ετούς διάρκειας στον Παναθηναϊκό,[7] αποτελώντας προσωπική επιλογή του προπονητή Ζεσουάλδο Φερέιρα που είχε άποψη για την αξία του παίκτη από την κοινή πατρίδα τους.[8] Μετά την αποχώρηση του Λουκά Βύντρα, ανέλαβε καθήκοντα πρώτου αρχηγού στην ομάδα,[9] ενώ έναν χρόνο πριν τη λήξη του συμβολαίου του, αυτό επεκτάθηκε έως το 2017 με ετήσιες απολαβές άνω των 300 χιλιάδων.[10] Ο Ζέκα σε διάστημα τριών αγωνιστικών περιόδων με τον Παναθηναϊκό, αναδείχθηκε δευτεραθλητής τρεις φορές (2011-12, 2013-14 και 2014-15) και κυπελλούχος Ελλάδας 2013-14. Συνολικά με τον Παναθηναϊκό σε όλες τις διοργανώσεις μέτρησε 248 εμφανίσεις με 7 γκολ και 23 ασίστ.
Το καλοκαίρι του 2017 ανακοινώθηκε η μεταγραφή του στην Κοπεγχάγη.[11]
Τον Μάρτιο του 2017 ο τεχνικός της εθνικής Ελλάδας Μίχαελ Σκίμπε κάλεσε τον Ζέκα στην αποστολή της ομάδας.[12] Είναι ο δεύτερος ξένος που αγωνίζεται στην ελληνική εθνική ομάδα μετά τον επίσης Πορτογάλο Ντανιέλ Μπατίστα, ο οποίος είχε αρκετά χρόνια παρουσίας στην ΑΕΚ και τον Ολυμπιακό. Έκανε το ντεμπούτο του στις 25 Μαρτίου 2017, σε αγώνα της απέναντι στο Βέλγιο που ήρθε ισόπαλο 1-1, μπαίνοντας ως αλλαγή. Πέτυχε το πρώτο του γκολ με την εθνική στις 3 Σεπτεμβρίου 2017, κόντρα στο Βέλγιο.
↑ «Έλληνας ο Ζέκα!». PANATHINAIKOS FC OFFICIAL WEB SITE. http://www.pao.gr/news/club/8845-ellinas-o-zeka. Ανακτήθηκε στις 2017-03-11.
↑ διάγραμμα Honra AF Lisboa 2007/2008, foradejogo.net
↑ διάγραμμα III Série E 2009/2010, foradejogo.net
↑ Ζοζέ Κάρλος Γκονσάλβες Ροντρίγκες 2010/2011, soccerway.com
↑ Primeira Liga 2010/2011, soccerway.com
↑ Zeca tranfer history, transfermarkt.com
↑ «Ο Ζεκά υπέγραψε για 4 χρόνια». In.gr. 29 Ιουλίου 2011. Ανακτήθηκε στις 30 Απριλίου 2012.
↑ «"Επίσημη πρόταση ΠΑΟ για Ζεκά", γράφουν οι Πορτογάλοι». In.gr. 22 Ιουλίου 2011. Ανακτήθηκε στις 30 Απριλίου 2012.
↑ Panathinaikos Athens 2014/15 squad, transfermarkt.com
↑ Υπέγραψε μέχρι το 2017 ο Ζέκα[νεκρός σύνδεσμος], xrimaonline.gr
↑ Επίσημο: Ανακοινώθηκε η πώληση Ζέκα στην Κοπεγχάγη, www.sport-fm.gr
↑ «Μέσα με Βέλγιο οι Ανδρούτσος, Μανθάτης και Ζέκα» (στα αγγλικά). http://www.sport24.gr/football/ellada/ethniki_elladas/mesa-me-velgio-oi-androutsos-manthaths-kai-zeka.4576309.html. Ανακτήθηκε στις 2017-03-17.